Veurne
<s>Veurne - nizozemski (francuski: Furnes) je grad i općina od 12,172 stanovnika na zapadu Belgije u Regiji Flandrija u Provinciji Zapadna Flandrija, on je administrativni centar 
istoimenog Arondismana.</s>

<s>Geografske karakteristike 
Veurne se nalazi na raskršću četiri kanala, udaljen svega 8 km od granice sa Francuskom (20 km od Dunkerqua i 5 km od Sjevernog mora.</s>

<s>Historija</s>

<s>Veurne je prvi put dokumentiran 877. pod imenom Furnae.</s>

<s>Izrastao je pored utvrde izgrađene za obranu od Normana, koju je podigao oko 870. prvi flandrijski grof Baldwin I. 
Kao jedno od najbolje utvrđenih naselja u Flandriji status grada dobio je u 12. vijeku.</s>

<s>Za 12. i 13. vijeka grad je prosperirao na trgovini sa Londonom, ali je nakon prekida 1270. zapao u krizu koja je potrajala do kraja 16. vijeka.</s><s>Tokom 15. i 16. vijeka grad i regiju opustošili su brojni ratovi.</s>

<s>Kao važan grad Španjolske Nizozemske, tokom 17. vijeka često je bio napadan i opsjedan.</s><s>Za Prvog svjetskog rata bio je centar onog dijela Belgije kog Njemačko Carstvo nije uspjelo okupirati.</s>

<s>U Belgiji je poznat je po dvije procesije u maj i  julu, koje datiraju iz srednjeg vijeka.</s>

<s>Znamenitosti</s>

<s>Od historijskih građevina koje su grupirane oko starog Grote Markta (trga) ima gotički Španjolski paviljon iz 15. vijeka, koji je sve do 1586. služio kao gradska vijećnica.</s><s>Paviljon za tržnicu mesa iz 1615., koji danas služi kao teatar.</s><s>Tu je i crkva sv. Nikole iz 15. vijeka sa masivnim tornjevima, španjolska stražarska kuća iz 1636., Novu gradsku vijećnicu podignutu između 1596.-1612. (obnovljena 1880.), Palaču pravde iz 1612., gotički zvonik iz 1628., koji je izgorio 1940., pa je restauriran i crkvu sv. Walburge podignutu oko 1230.-80.</s>

<s>U nedalekom Koksijdu iskopana je često pljačkana cistercitska opatija iz 12. vijeka.</s>

<s>Privreda 
Kako se nalazi u pojasu obalnih poldera, Veurne je u prvom redu trgovačko-servisni centar poljoprivrednog kraja.</s><s>Od industrije ima ciglanu i tvornicu keramičkih pločica.</s>

<s>Pobratimski gradovi 
  Goes, Nizozemska</s>

<s>Izvori</s>

<s>Vanjske veze</s>

<s>*Veurne (službene stranice)</s>

<s>Gradovi u Belgiji
Flandrija</s>

